《咏怀》
宋代·释永颐

落日重云下，哀哀闻子规。
荆玉化为土，湘泪摧空枝。
彼禽复何化，岁岁号春时。
春风自无情，众芳日夜衰。
冉冉无终极，哀乐徒尔为。
睇彼川上流，浩荡无前期。

作者简介：释永颐，字山老，号云泉，钱塘（今浙江杭州）人。居唐栖寺。与江湖诗人周晋仙、周伯弜父子等多有唱和。理宗淳祐十年（一二五○），上天竺佛光法师抗拒权贵侵占寺产，愤而渡江东归时，颐曾遗书慰问。有《云泉诗集》一卷传世。事见本集末附《上天竺志》永颐小传。　永颐诗，以读画斋刊《南宋群贤小集》本为底本，校以汲古阁影抄《南宋六十家小集》本（简称汲古阁本）等。新辑集外诗附于卷末。